[{"text_idx": "#000004", "text": "Lluniau Sialens Ddarllen yr Haf"}, {"text_idx": "#000009", "text": "Rydym wedi curadu dewis anhygoel o lyfrau i blant ac oedolion ifanc ar gyfer ein Blwyddlyfrau; maen nhw\u2019n cynnig toreth o gyfleoedd newydd a chyffrous i ddarllen ac yn arddangos teitlau newydd a gyhoeddwyd yng Nghymru \u2013 yn Gymraeg, yn Saesneg ac yn ddwyieithog."}, {"text_idx": "#000010", "text": "O lyfrau bwrdd lliwgar i nofelau heriol ar gyfer oedolion ifanc, mae rhywbeth yma ar gyfer pob oedran a diddordeb, ynghyd a\u0302 rhestr gynhwysfawr o adnoddau sydd ar gael i helpu dysgwyr ar eu taith addysgol."}, {"text_idx": "#000011", "text": "Mae\u2019r amrywiaeth yn cynnwys teitlau a gyhoeddwyd yng Nghymru gyda\u2019n cymorth ni, ac yn adlewyrchu holl ystod gwahanol ddiddordebau a chwaeth darllenwyr ifanc. Gallwch hefyd gael mynediad atynt mewn fformat e-lyfr oddi ar y platfform digidol pwrpasol ffolio.cymru."}, {"text_idx": "#000012", "text": "Mae yna, wrth gwrs, lawer mwy o lyfrau ar gael i blant ac oedolion ifanc nag a gynhwysir yn y Blwyddlyfr. Gallwn rannu gyda chi fanylion yr holl deitlau o Gymru sydd ar gael, ac mae croeso i chi gysylltu a\u0302 ni os oes gennych ddiddordeb."}, {"text_idx": "#000013", "text": "Cymerwch gip ar ein gwefan lle gallwch hefyd ddod o hyd i gyfoeth o adolygiadau i\u2019ch helpu i ddewis. Mae\u2019r holl deitlau ar gael i\u2019w prynu drwy eich llyfrwerthwr lleol, gyda llawer o siopau\u2019n cynnig gwasanaeth i archebu llyfrau ar-lein a\u2019u derbyn drwy\u2019r post, neu wasanaeth clicio a chasglu."}, {"text_idx": "#000014", "text": "Gobeithiwn yn fawr y byddwch yn mwynhau pori drwy\u2019r Blwyddlyfrau ac yn cael ysbrydoliaeth i barhau ar eich taith ddarllen."}]